Ingen vår for Wesley
Hva skjedde med Wesley Snipes da vårmennene sluttet å ringe? 
Han spiller film i Øst-Europa. 

Snipes ligger på golvet mens barnetimevinden hvisler trist i ingenting. 
«Jeg driver med drap, og jeg jobber aleine». 
Om ikke lenge befinner han seg som en slags CIA-assosiert pumpehaglebestyrer i Romania og skal passe på ei dame med mindre kroppsfett enn overvintra svarttrost. 
Buksekanten ligger tolv centimeter under bikinilinja. 
«Will ju livv me hair?» 

Denne actionfilmen er så dum at det antakelig er uhygienisk. 
Den er så dum at mennesker uten fortenner og bokstaven 8 vil føle seg smarte. 
Den er så dum at den vil bli avslørt av de som tror de ti bud sykler spinatpizza for L.O.G. 

Men er den spennende? 
Nei. 
Kvinneligaen for Fred og Frihet kommer til å etterlyse flere slagsmål. 
Stakkars Wesley Snipes. 
